CELEX: 62016CN0275
Language: da
Date: 2016-05-17 00:00:00
Title: Sag C-275/16: Anmodning om præjudiciel afgørelse indgivet af Tribunale Amministrativo Regionale per il Lazio (Italien) den 17. maj 2016 — Comune di Balzola m.fl. mod Autorità per le Garanzie nelle Comunicazioni

29.8.2016   
            
            
               DA
            
            
               Den Europæiske Unions Tidende
            
            
               C 314/8
            
         Anmodning om præjudiciel afgørelse indgivet af Tribunale Amministrativo Regionale per il Lazio (Italien) den 17. maj 2016 — Comune di Balzola m.fl. mod Autorità per le Garanzie nelle Comunicazioni
   (Sag C-275/16)
   (2016/C 314/13)
   Processprog: italiensk
   
      Den forelæggende ret
   
   Tribunale Amministrativo Regionale per il Lazio
   
      Parter i hovedsagen
   
   
      Sagsøger: Comune di Balzola, Comune di Borgo San Martino, Comune di Camino, Comune di Cereseto, Comune di Cerrina, Comune di Frassineto Po, Comune di Gabiano, Comune di Limone Piemonte, Comune di Mombello Monferrato, Comune di Morano Sul Po, Comune di Odalengo Piccolo, Comune di Pietraporzio, Comune di Piovà Massaia, Comune di Pontestura, Comune di Ponzano, Comune di Sala Monferrato, Comune di Serralunga di Crea, Comune di Solonghello, Comune di Villamiroglio, Comune di Montemagno, Comune di Scurzolengo, Comune di Alfiano Natta, Comune di Moncalvo, Comune di Cerro Tanaro, Comune di Tonco, Comune di Castagnole Monferrato, Comune di Casorzo, Comune di Calliano, Comune di Robella, Comune di Grana, Comune di Rocchetta Tanaro, Comune di Odalengo Grande, Comune di Coniolo, Comune di Ozzano Monferrato, Comune di Demonte, Comune di Entracque, Comune di Sambuco, Comune di Roccasparvera, Comune di Argentera, Comune di Gaiola, Comune di Valdieri og Anci Piemonte
   
      Sagsøgt: Autorità per le Garanzie nelle Comunicazioni
   
      Præjudicielt/Præjudicielle spørgsmål
   
   »Er artikel 3, stk. 7, i lovdekret nr. 261/99 og artikel 1, stk. 276, i lov nr. 194/2014 i lyset af en korrekt fortolkning af direktiv 97/67/EF (1) forenelige med det omhandlede direktiv, idet der tages højde for, at:
   
               a)
            
            
               direktiv 97/67/EF om fælles regler for udvikling af Fællesskabets indre marked for posttjenester og forbedring af disse tjenesters kvalitet, med senere ændringer og tilføjelser, fastlægger medlemsstaternes pligt til at opfylde befordringspligten og i denne forbindelse fastsætter, at indsamling og omdeling af post til adressatens bopæl skal garanteres »mindst fem hverdage om ugen«,
            
         
               b)
            
            
               de nationale forvaltningsmyndigheder ifølge direktivet kan give dispensation, såfremt der foreligger »ekstraordinære omstændigheder eller geografiske forhold«,
            
         
               c)
            
            
               den italienske lovgivning (artikel 3, stk. 7, i lovdekret nr. 261/99 og artikel 1, stk. 276, i lov nr. 190 af 23.12.2014 — den såkaldte »finanslov for 2015«) derimod bestemmer, at den nationale forvaltningsmyndighed har pligt til at give den ovennævnte dispensation, inden for bestemte tidsrammer, hver gang udbyderen af befordringspligtydelser anmoder herom med henvisning til »usædvanlige forhold med hensyn til infrastruktur og beliggenhed i områder med en befolkningstæthed under 200 indbyggere/km2«, selv når ovennævnte forhold ikke er af ekstraordinær karakter og vedrører en stor del af landets befolkning (op til en fjerdedel af befolkningen og således — henset til, at der er tale om områder med lavere befolkningstæthed — op til en markant større del af det nationale område)?«
            
         
      (1)  Europa-parlamentets og Rådets direktiv 97/67/EF af 15. december 1997 om fælles regler for udvikling af Fællesskabets indre marked for posttjenester og forbedring af disse tjenesters kvalitet (EFT L 15, s. 14).